b'\n_START_ARTICLE_\nIndustrijski turizem\n_START_PARAGRAPH_\nIndustrijski turizem je mogo\xc4\x8de opredeliti kot obiske obmo\xc4\x8dij, kjer je \xc5\xa1ir\xc5\xa1i javnosti omogo\xc4\x8den ogled dolo\xc4\x8denega strokovnega znanja iz preteklosti, sedanjosti in prihodnosti. _NEWLINE_Industrijski turizem je podvrsta v turisti\xc4\x8dni dejavnosti, ki je nastala predvsem zaradi razli\xc4\x8dnih sprememb na trgu, katere namen je preoblikovati obstoje\xc4\x8de zarjavele elemente industrije v nove prilo\xc5\xbenosti, pri \xc4\x8demer je poudarjeno o\xc5\xbeivljanje gospodarstva po principu trajnostnega razvoja in doseganja ve\xc4\x8dje stopnje promocije okolja, objektov, kulture in ljudi. Industrijski turizem se torej naslanja na razvoj novih ali obstoje\xc4\x8dih industrijskih danosti, ki izhajajo iz preteklih zgodovinskih industrijskih procesov nekega objekta, dejavnosti, kraja ali regije.'